CELEX: 32000R2630
Language: hr
Date: 2000-11-30 00:00:00
Title: Uredba Komisije (EZ) br. 2630/2000 od 30. studenoga 2000. o izmjeni Uredbe Vijeća (EZ) br. 1420/1999 o utvrđivanju jedinstvenih pravila i postupaka koji se primjenjuju na pošiljke određenih vrsta otpada iz Europske zajednice u Bahrein, Haiti, Honduras, Libiju, Namibiju, Katar, Uzbekistan i Grad Vatikan  Tekst značajan za EGP

15/Sv. 32
            
            
               HR
            
            
               Službeni list Europske unije
            
            
               34
            
         32000R2630
   
               L 302/35
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 2630/2000
   od 30. studenoga 2000.
   o izmjeni Uredbe Vijeća (EZ) br. 1420/1999 o utvrđivanju jedinstvenih pravila i postupaka koji se primjenjuju na pošiljke određenih vrsta otpada iz Europske zajednice u Bahrein, Haiti, Honduras, Libiju, Namibiju, Katar, Uzbekistan i Grad Vatikan
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 259/93 od 1. veljače 1993. o nadzoru i kontroli pošiljaka otpada koje se otpremaju unutar Europske zajednice, ulaze u nju ili iz nje izlaze (1), kako je zadnje izmijenjena Odlukom Komisije 1999/816/EZ (2), a posebno njezin članak 17. stavak 3.,
   budući da:
   
               (1)
            
            
               U siječnju je Europska komisija uputila „verbalnu notu” svim zemljama koje nisu članice OECD-a (te Mađarskoj i Poljskoj, koje još ne primjenjuju Odluku OECD-a C(92)39, završna verzija). Ta je „verbalna nota” imala trostruku svrhu: i. obavijestiti te zemlje o novim uredbama Zajednice; ii. zatražiti od spomenutih zemalja potvrdu o svojim stajalištima kako se predviđa prilozima obiju Uredbi; i iii. dobiti odgovore onih zemalja koje to nisu učinile 1994.
            
         
               (2)
            
            
               Među zemljama koje su odgovorile, sljedeće su obavijestile Komisiju da ne žele primati pošiljke otpada navedenog u Prilogu II. Uredbi (EEZ) br. 259/93:
               
                           1.
                        
                        
                           Bahrein (odgovor od 29. veljače 2000.);
                        
                     
                           2.
                        
                        
                           Haiti (odgovor od 1. ožujka 2000.);
                        
                     
                           3.
                        
                        
                           Honduras (odgovor od 23. ožujka 2000.);
                        
                     
                           4.
                        
                        
                           Libija (odgovor od 22. veljače 2000.);
                        
                     
                           5.
                        
                        
                           Namibija (odgovor od 20. veljače 2000.);
                        
                     
                           6.
                        
                        
                           Katar (odgovor od 9. svibnja 2000.);
                        
                     
                           7.
                        
                        
                           Uzbekistan (odgovor od 6. ožujka 2000.);
                        
                     
                           8.
                        
                        
                           Grad Vatikan (odgovor od 16. ožujka 2000.).
                        
                     
         
               (3)
            
            
               U skladu s člankom 17. stavkom 3. Uredbe (EEZ) br. 259/93, Odbor osnovan na temelju članka 18. Direktive Vijeća 75/442/EEZ od 15. srpnja 1975. o otpadu (3), kako je zadnje izmijenjena Odlukom Komisije 96/350/EZ (4), obaviješten je o službenim zahtjevima tih zemalja 19. lipnja 2000.
            
         
               (4)
            
            
               Kako bi se uzela u obzir novonastala situacija u tim zemljama, potrebno je izmijeniti Uredbu Vijeća (EZ) br. 1420/1999 (5) o utvrđivanju jedinstvenih pravila i postupaka koji se primjenjuju na pošiljke određenih vrsta otpada,
            
         DONIJELA JE OVU UREDBU:
   Članak 1.
   Uredba (EZ) br. 1420/1999 mijenja se kako slijedi:
   
               1.
            
            
               Sljedeće zemlje dodaju se onima koje su navedene u Prilogu A uz napomenu „Sve vrste”:
               „Bahrein, Haiti, Honduras, Libija, Namibija, Katar, Uzbekistan i Vatikan.”
            
         
               2.
            
            
               Sljedeće zemlje brišu se iz popisa u Prilogu B:
               „Bahrein, Haiti, Honduras, Libija, Namibija, Katar, Uzbekistan i Vatikan.”
            
         Članak 2.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. studenoga 2000.
      
         
            Za Komisiju
         
         Pascal LAMY
         
            Član Komisije
         
      
   
   
      (1)  SL L 30, 6.2.1993., str. 1.
   
      (2)  SL L 316, 10.12.1999., str. 45.
   
      (3)  SL L 194, 25.7.1975., str. 39.
   
      (4)  SL L 135, 6.6.1996., str. 32.
   
      (5)  SL L 166, 1.7.1999., str. 6.